CELEX: 62019TN0213
Language: hu
Date: 2019-04-08 00:00:00
Title: T-213/19. sz. ügy: 2019. április 8-án benyújtott kereset –AW kontra Parlament

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/85
            
         
      2019. április 8-án benyújtott kereset –AW kontra Parlament
      (T-213/19. sz. ügy)
      (2019/C 187/91)
      Az eljárás nyelve: francia
      
         Felek
      
      
         Felperes: AW (képviselők: L. Levi és S. Rodrigues ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            
                  —
               
               
                  semmisítse meg az alperes által 2018. augusztus 7-én hozott határozatokat, amelyekben elutasították a felperes által két betegsége (nyaki fájdalom és stressz okozta csalánkiütés) foglalkozási eredetének elismerése iránt benyújtott kérelmeket, valamint szükség esetén a 2019. február 19-i határozatot, amelyben az alperes elutasította a felperes által a 2018. augusztus 7-i határozatokkal szemben 2018. október 16-án benyújtott panaszt;
               
            
                  —
               
               
                  az alperest kötelezze valamennyi költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az Európai Közösségek tisztviselőinek baleseti és foglalkozási betegségi kockázatok elleni biztosítására vonatkozó közös szabályzat (a továbbiakban: közös szabályzat) 22. cikke (3) bekezdésének az orvosi bizottság által elkövetett eljárási szabálytalanságok miatti megsértésére alapított első jogalap.
               
            
                  2.
               
               
                  A közös szabályzat 22. cikkének és az Európai Unió Alapjogi Chartája 41. cikkének amiatt történt együttes megsértésére alapított második jogalap, hogy az orvosi bizottság nem önállóan, hanem a Parlament utasításai szerint járt el.